Vesthimmerlands kommune har opgivet en plan om at sende den kommunale rengøring ud i licitation med henblik på at få den privatiseret.

Det var egentlig besluttet at udlicitere rengøringen i Vesthimmerlands Kommune, men nu ændrer kommunen planerne igen. Byrådet har angiveligt truffet beslutningen om at opgive udliciteringen på et lukket punkt - men ifølge fagforeningen 3F Midtfjord er planen altså definitivt droppet. I stedet skal 3F nu forhandle med kommunen, og formanden Lene Haugbølle siger til Nordjyske dk., at hun regner med at sikre en fortsat kommunal rengøring. Der er 133 rengøringsassistenter i Vesthimmerlands kommune.